Dame i gospodo, poštovane kolegice i kolege delegati, predstavnici Vijeća ministara, međunarodne zajednice, poštovani predstavnici medija, sve vas srdačno pozdravljam. Otvaram 22. sjednicu Doma naroda Parlamentarne skupštine BiH. Sjednici prisustvuje 14 delegata, od kojih 5 iz reda bošnjačkoga, 4 iz reda hrvatskog i 5 iz reda srpskoga naroda. Gospodin Martin Raguž iz opravdanih razloga nije u mogućnosti prisustvovati današnjoj sjednici. Za 22. sjednicu predlažem sljedeći Dnevni red 1. Usvajanje Zapisnika sa 21. sjednice Doma naroda Parlamentarne skupštine BiH; 2. Odgovori na delegatska pitanja i nova delegatska pitanja; 3. Zahtjev Vijeća ministara BiH za razmatranje Prijedloga zakona o izmjenama i dopunama Zakona o komunikacijama po hitnom postupku, u skladu sa članom 122. Poslovnika Doma naroda, zakon broj: 01,02-02-1-34/12, od 27.08.2012.; 4. Prijedlog zakona o finansiranju političkih stranaka (drugo čitanje) – predlagač: Predstavnički dom Parlamentarne skupštine BiH, zakon broj: 02-02-1-28/12, od 23.07.2012.; 5. Prijedlog zakona o izmjenama i dopunama Zakona o međunarodnoj pravnoj pomoći u krivičnim stvarima (prvo čitanje) – predlagač: Vijeće ministara BiH, zakon broj: 01,02-02-1- 40/12, od 24.09.2012.; 6. Izvještaj komisije Kolegija o nastojanju za postizanje suglasnosti o Prijedlogu zaključka Hasana Bećirovića povodom razmatranja Informacije o stanju javne zaduženosti Bosne i Hercegovine na dan 31.12.2011. godine, broj: 02-50-6-16-21/12, od 22.10.2012.; 7. Godišnji izvještaj o prometu strateških roba za 2008., 2009. i 2010. godinu, materijal Ministarstva vanjske trgovine i ekonomskih odnosa BiH, broj: 01,02-50-19-676/12, od 28.05.2012.; 8. Izvještaj iz oblasti poljoprivrede za Bosnu i Hercegovinu za 2011. godinu, materijal Vijeća ministara BiH, broj: 01,02-28-1005/12, od 07.08.2012.; 9. Imenovanje parlamentarnog vojnog povjerenika BiH (prijedlog Zajedničke komisije za odbranu i sigurnost BiH), materijal broj: 01,02-34-1-1169/12, od 12.10.2012.; 10. Prijedlog odluke o razrješenju Stipe Petričevića dužnosti člana Ureda za razmatranje žalbi Bosne i Hercegovine; 2 11. Davanje suglasnosti za ratificiranje Protokola između Vijeća ministara BiH i Vlade Mađarske o provođenju Sporazuma između Bosne i Hercegovine i Evropske zajednice o readmisiji lica koja borave bez dozvole, potpisan u Briselu 18. septembra 2007. godine (Provedbeni protokol), materijal Predsjedništva BiH, broj: 01,02-05-2-1077/12, od 13.09.2012.; 12. Davanje suglasnosti za ratificiranje Amandmana I na Posebni ugovor o finansiranju između Bosne i Hercegovine i KfW-a za Kreditni garantni fond III (CGF III) za promoviranje mikro, malih i srednjih preduzeća, materijal Predsjedništva BiH, broj: 01,02-05-2-1078/12, od 13.09.2012.; 13. Davanje suglasnosti za ratificiranje Lisabonskog sporazuma o zaštiti oznaka porijekla i njihovom međunarodnom registriranju, od 31. oktobra 1958. godine, izmijenjen u Štokholmu 14. jula 1967. godine i s amandmanima od 28. septembra 1979. godine, materijal Predsjedništva BiH, broj: 01,02-05-2-1079/12, od 13.09.2012.; 14. Davanje suglasnosti za ratificiranje Kreditnog sporazuma – Projekat obnove stambenih jedinica za raseljena lica u Bosni i Hercegovini – između Saudijskog fonda za razvoj i Bosne i Hercegovine, materijal Predsjedništva BiH, broj: 01,02-05-2-1080/12, od 13.09.2012.; 15. Davanje saglasnosti za ratificiranje Sporazuma između Bosne i Hercegovine i Međunarodne agenicje za atomsku energiju o primjeni zaštitnih mjera u vezi sa Ugovorom o neširenju nuklearnog oružja, materijal Predsjedništva BiH, broj: 01,02-05-2-1083/12, od 13.09.2012.; 16. Davanje suglasnosti za ratificiranje Izmjena i dopuna Statuta Međunarodne agencije za atomsku energiju (IAEA), materijal Predsjedništva BiH, broj: 01,02-05-2-1101/12, od 18.09.2012.; 17. Davanje suglasnosti za ratificiranje Madridskog sporazuma o suzbijanju lažnih i prevarnih oznaka porijekla na proizvodima, zaključenog u Madridu 14. aprila 1891. godine, materijal Predsjedništva BiH, broj: 01,02-05-2-1102/12, od 18.09.2012.; 18. Davanje suglasnosti za otkazivanje Konvencije o izdavanju krivaca zaključene između Srbije i Švicarske 28. novembar 1887. godine, materijal Predsjedništva BiH, broj: 01,02-05-2- 1110/12, od 20.09.2012.; 19. Davanje suglasnosti za ratificiranje Dodatnog protokola uz Sporazum između Bosne i Hercegovine i Međunarodne agencije za atomsku energiju o primjeni zaštitnih mjera u vezi s Ugovorom o neširenju nuklearnog oružja, materijal Predsjedništva BiH, broj: 01,02-05-2- 1117/12, od 24.09.2012.; 20. Davanje suglasnosti za ratificiranje Sporazuma o finansiranju između Bosne i Hercegovine i Evropske komisije koji se odnosi na Nacionalni program za 2011. godinu u okviru Instrumenta pretpristupne pomoći, dostavljen od Predsjedništva BiH, veza akt broj: 01,02- 05-2-1153/12, od 08.10.2012.; 21. Davanje suglasnosti za ratificiranje Sporazuma između Vijeća ministara BiH i Vlade Kraljevine Švedske o policijskoj suradnji, dostavljen od Predsjedništva BiH, veza akt broj: 01,02-05-2-1154/12, od 08.10.2012.; 22. Davanje suglasnosti za ratificiranje Sporazuma o finansiranju između Bosne i Hercegovine i Evropske komisije u vezi sa višekorisničkim programom za Tempus u skopu IPA-ine komponente pomoći u tranziciji i izgradnji institucija za 2011. godinu, dostavljen o Predsjedništva BiH, veza akt broj: 01,02-05-2-1155/12, od 08.10.2012.; 23. Davanje suglasnosti za ratificiranje Ugovora o pravnom statusu Regionalnog centra za zaštitu okoliša za srednju i istočnu Evropu, materijal Predsjedništva BiH, veza akt broj: 01,02-05-2- 1179/12, od 17.10.2012.; 3 24. Davanje suglasnosti za ratificiranje Amandmana br. 1. na Ugovor o finansiranju između Bosne i Herceogine i Evropske investicione banke zaključen 07. augusta 2008. godine u Sarajevu i 05. septremba u Luksamburgu – Projekat rehabilitacije puteva u Republici Srpskoj, materijal Predsjedništva BiH, veza akt broj: 01,02-05-2-1180/12, od 17.10.2012. Da li se neko javlja za riječ, ima li izmjena i dopuna? Ovo je usaglašeni dnevni red Kolegija. Ako nema konstatujem da je dnevni red usvojen i o njemu se ne glasa u skladu sa članom 60. Poslovnika Doma naroda. Prelazimo na tačku jedan, evo mi smo se samo, prije nego što pređemo na tačku jedan da kažem, u Kolegiju dogovorili da nastojimo da ovu sjednicu negdje završimo do pola dvanaest, a ako nemognemo uspijeti onda ćemo to prebaciti poslije jedan sat. Prelazimo na tačku jedan, Ad. 1. Usvajanje Zapisnika sa 21. sjednice Doma naroda Parlamentarne skupštine BiH Otvaram raspravu. Da li se neko javlja za riječ? Ne javlja se niko. Glasamo o Zapisniku sa 21. sjednice. Ko je, molim da se pokrene mehanizam glasanja. Zapisnik sa 21. sjednice Doma naroda Parlamentarne skupštine BiH je usvojen jednoglasno. Prelazimo na tačku dva, Ad. 2. Odgovori na delegatska pitanja i nova delegatska pitanja
Pa, ja sam na svoje pitanje u julu oko ovog Suda i Tužilaštva i stranih tužilaca i sudija dobio, evo me Bogami, krajem oktobra. I kaže meni Kolegij, da je Kolegij odlučio da pošalje pismo ... Meni je drago da je Kolegij nakon, koliko, četiri, pet mjeseci odlučio da pošalje pismo, samo se nadam da to pismo neće dugo putovati i da ćete ga brzo nakon odluke da ga pošaljete, brzo poslati i OHR-u i Visokom sudskom i tužilačkom savjetu i Tužilaštvu, jer ovo moje insistiranje dobiva neke čudne oznake. Skoro je predsjednica Suda rekla samo samo zato što pitam ovo, da sam ja najžešći, kako ona reče, spadam među one koji kritikuju Sud BiH. Ja Sud BiH ni jednom nisam uzeo u usta 4 osim što tražim analizu o radu tužilaca i sudija stranih. Ako je to napad na Sud BiH, ja mislim da gospođa Kreso onda ima ozbiljan problem, i ja mislim da je moje pravo, ne samo moje pravo, ja ću na tome insistirati jer to je odluka ovog Doma, da dobije jednom konačno analizu. I molim vas da, kad ste već odlučili da pošaljete pismo, da to pismo brzo ode, ako je moguće, jer od jula dugo čekam vašu odluku do kraja oktobra.
Mislim samo da je, radi istinitosti, i Vaše delegatsko pitanje je otišlo odmah, znate, nije to čekalo. A ovo pismo je 31.10. proslijeđeno i evo, tako da to više nije samo Vaše pitanje i Vaš stav, nego stav Doma naroda i mi ćemo insistirati na tome da se dobije odgovor na Vaše pitanje.
Hvala lijepo.
Gospodin Bradarić, da li ste Vi zadovoljni?
Kratko, gospodo predsjedavajući, dame i gospodo, dobar dan svima. Ja, moje je pitanje glasilo – Koliko su institucije BiH u periodu od '06. – '11. godine isplatile na ime troškova školovanja svojim rukovodiocima i zaposlenicima? Pregled napraviti po godinama i korisnicima, navesti koju poziciju, odnosno koje poslove obavljaju oni koji su dobili sredstva za školovanje. Prvenstveno me zanimaju dobivena sredstva za polaganje ... magisterija i doktorata. Mali dio odgovora sam dobio, veći očekujem, tako da ću komentar ostaviti za iduću sjednicu.
Dobro, hvala. Završeno je sa odgovorima na delegatska pitanja, da li su delegati zadovoljni? Ima li novih delegatskih pitanja, ustvari? Gospodin Krstan Simić. Izvolite.
Hvala gospodine predsjedavajući. Zaboravio sam naočale, a imam tri pitanja pa ih ne mogu pročitati, pa ću ih samo predati i očekujem pismeni odgovor.
Dobro, hvala lijepo. Sljedeći je Staša Košarac. Izvolite. 5
Hvala predsjedavajući. Uvažene kolegice i kolege, prisutni mediji. Postaviću dva pitanja, jedno pitanje je Kolegiju. – Kada će Kolegijum Doma naroda sačiniti informaciju o donesenim zaključcima ovoga Doma, odnosno o stepenu realizacije donesenih zaključaka? Želim da napomenem da imam osjećaj, ali mislim da imaju i većina kolega isti takav osjećaj, da donesemo zaključke a da pri tome ostale institucije na koje se odnose predmetni zaključci ne postupaju po zaključcima ili mi nemamo informaciju o tome. Dobro bi bilo da ipak na takav način, ne samo kroz odgovor na ovo pitanje, nego inače i Kolegij da jednu, rekao bih, jaču snagu donesenim zaključicima Doma naroda, jer moram da kažem, evo i gospodin Ivanić je to komentarisao, da nismo u potpunosti zadovoljni implementacijom određenih zaključaka. Drugo pitanje želim da postavim direktoru SIPA-e. – U posljednje vrijeme svjedoci smo da mediji u BiH iznose informacije o eventualnom nezakonitom poslovanju BHMAC-a i zloupotrebi službenog položaja direktora ove Agencije. S obzirom da su i revizorski izvještaji za 2009. i 2010. izrađeni sa rezervom i da se u javnosti iznose informacije o kršenju pozitivnih zakonskih propisa u BHMAC-u, potrebno je utvrditi da li zvanične institucije, kao što je SIPA, vodi istragu o poslovanju BHMAC-a. I s tim u vezi i postavljam pitanje, znači da li SIPA vodi istragu o BHMAC-u, o eventualnom nezakonitom postupanju direktora ove Agencije, naravno ne ulazeći u pojedinosti? Možda je čovjek u pravu, možda čovjek nije kršio zakon, a onda kada mi raspravljamo o izvještaju o poslovanju BHMAC-a veoma često se pozivamo na pisanje medija, objavljivanje informacija o eventualnom kršenju zakonskih propisa. A isto tako želim da vas napomenem da ćemo i mi na dnevnom redu u Parlamentarnoj skupštini BiH imati Zakon o protivminskom djelovanju, gdje iznosim naravno lični stav, da ne bi smo trebali donositi novi zakon dok ne utvrdimo u kojem stepenu je implementiran postojeći i da li postoje zloupotrebe u toj Agenciji. Hvala.
Hvala lijepo. Nermina Kapetanović. Izvolite.
Zahvaljujem gospodine predsjedavajući. Uvaženi gospodine predsjedavajući, radno predsjedništvo, uvažene dame i gospodo. U skladu sa članom 144. i 145. Poslovnika Doma naroda, a obzirom na obaveze koje su u Briselu date BiH iz Mape puta, upućujem Vijeću ministara BiH sljedeća pitanja: 1. Dokle je stigao proces uspostave koordinacije za proces evropskih integracija? 2. Ko snosi odgovornost za neispunjavanje obaveza, obzirom da su protekli dati rokovi? 3. Da li postoji sljedeći rok za ispunjavanje obaveza? Hvala. 6
Hvala lijepo. Dragutin Rodić. Izvolite.
Gospodine predsjedavajući, dame i gospodo. Moje pitanje je upućeno Savjetu ministara BiH, a odnosi se na sljedeće. Zakon o popisu stanovništva, domaćinstava i stanova u BiH 2013. godine usvojen je u Parlamentarnoj skupštini BiH u februaru mjesecu ove godine. Zakonom je regulisano da pojedina državna i entitetska ministarstva učestvuju u popisu stanovništva koji će se održati od 01. do 15. aprila. Jasno je da ekonomske politike, strategije i razni drugi strateški dokumenti zavise od realizacije ovoga Zakona na koji smo dugo čekali. Usaglašenom Mapom puta iz juna mjeseca 2012. iz Brisela pozdravljeno je usvajanje Zakona kao značajan pomak u napredovanju BiH u procesu evropskih integracija. Neophodno je osigurati njegovu potpunu primjenu. Obzirom da nam je preostalo manje od 6 mjeseci od planiranog popisa interesuje me šta se preduzima i dokle se stiglo u pripremi popisa stanovništva, domaćinstava i stanova i da li će se sve tehničke pripreme moći završiti do predviđenog termina popisa? Hvala vam.
Hvala lijepo. Mehmed Bradarić. Izvolite.
Ja imam dvije inicijative i jedno pitanje. Prva inicijativa je za utvrđivanje orjentacionog plana Doma naroda za jednogodišnji period, odnosno kalendarsku 2013. Godinu. Može odmah usmeno odgovor ako želite. Obrazloženje postoji. Druga inicijativa je za razmatranje po hitnom postupku radnog materijala osobalja Evropske komisije o Izvještaju o napretku BiH u 2012. godini. Vjerujem da ne treba obrazlagati, takođe postoji. Ovo treće pitanje prilažem, evo u pisanoj formi. Na ova, ovu jednu inicijativu i pitanje pisani odgovor, a evo na ovu inicijativu to možete, ako ste spremni sad dati odgovor, možda se i radi na tome.
Orjentacioni plan za Dom naroda?
Da. 7
Pa, otprilike naš plan je vezan za aktivnosti Zastupničkog doma i aktivnosti Vijeća ministara i mi smo, što se toga tiče, potpuno ažurni evo sa današnjom sjednicom. Vjerovatno možemo nešta više poraditi u smislu ovih primjedbi koje imamo, evo i od gospodina Ivanića i Staše Košarca, na realizaciji zaključaka koji opet zavise od drugih institucija. Ali evo, dobro, mi ćemo to svakako pripremiti jedan plan pa da i Dom naroda bude upoznat. Ako više nema pitanja, prelazimo, Stjepan Krešić, izvinjavam se.
Gospodine predsjedatelju, kolegice i kolege, dame i gospodo. Bit ću kratak cojeneći vrijeme, iću sa jednim samo izaslaničkim pitanjem, imam pripremljeno i drugo, kratko. Znači, 01. sječnja iduće godine Hrvatska je, trebamo na granici Hrvatske primjenjivati režim EU. Ta dva bajna granična prijelaza tzv. BIP-a, jedan sjeverni, jedan južni, ja dolazim, živim u blizini južnog graničkog prijelaza Bijača – Metković 2, vjerovali ili ne taj granični prijelaz nije još počet ni raditi. Znači, 01 sječnja bi trebalo početi primjenjivati režim EU prelasku granice, a granični prijelaz nije počet ni, nije počeo se raditi. Postavljam pitanje – Hoće li 01.07.2013. taj granični prijelaz uopće tehnički biti opremljen, da ne spadnemo na jedan granični prijelaz, jer smo svi govorili kako nam je malo dva granična prijelaza? Znači, preporuka moja Vijeću ministara i tko je nadležan za to, da se ubrza sve, da bar 01. srpnja 2013. južni granični prijelaz bude spreman, da ne bi sa juga vozili robe biljnog i životinjskog porijekla na sjeverni granični prijelaz i ovako velike troškove proizvođačima činili još većim. Hvala lijepa.
Hvala lijepo. Pošto se više niko ne javlja za riječ, zaključujem drugu tačku. Prelazimo na treću tačku dnevnog reda, Ad. 3. Zahtjev Vijeća ministara BiH za razmatranje Prijedloga zakona o izmjenama i dopunama Zakona o komunikacijama po hitnom postupku, u skladu sa članom 122. Poslovnika Doma naroda Dobili ste zahtjev Vijeća ministara BiH za razmatranje Prijedloga zakona o izmjenama i dopunama Zakona o komunikacijama po hitnom postupku, u skladu sa članom 122. Poslovnika Doma naroda. Predstavnički dom je na 35. Sjednici, održanoj 23.10.2012. godine, odbio zahtjev za razmatranje Prijedloga zakona po hitnom postupku i prihvatio prijedlog da Zakon bude razmatran po skraćenom postupku. 8 Otvaram raspravu. Da li se neko javlja za riječ? Niko se ne javlja za riječ. Pristupamo glasanju. Molim vas pokrenite proceduru, pa idemo prvo po hitnom da se izjasnimo. Ovaj prijedlog nije dobio potrebnu većinu. Za je bilo 4, protiv 8, suzdržana 2. Molim da se ponovo pokrene procedura da se, jesmo li za to da se radi po skraćenom postupku kako je to uradio i Zastupnički dom? Pošto nemamo ovdje, ovako za je bilo 8, protiv 1, suzdržan 5, postoji opća većina, entitetska ne postoji. /usaglašavanje/
/nije uključen mikrofon/
Nije potrebno. Sad dajem riječ predlagaču zakona, ako je prisutan. Nije prisutan. Otvaram raspravu. Da li se neko javlja za riječ? Niko se ne javlja za riječ. Stavljam na glasanje prijedlog. Molim da se pokrene procedura. Konstatujem da je za bilo 9, 3 protiv, suzdržana 2. Postoji opća, postoji entitetska većina. Usvojen je Zakon o finansiranju političkih stranaka. Prelazimo na tačku broj pet, 9 Ad. 5. Prijedlog zakona o izmjenama i dopunama Zakona o međunarodnoj pravnoj pomoći u krivičnim stvarima (prvo čitanje) – predlagač: Vijeće ministara BiH Ovo je prvo čitanje Prijedloga zakona. Član 100. Poslovnika prvo se vodi rasprava o neophodnosti donošenja i principima na kojima je Prijedlog zakona zasnovan. Dobili ste Mišljenje Ustavnopravne komisije Doma naroda. Komisija je prihvatila principe Prijedloga zakona. Predstavnički dom je na 35. sjednici, održanoj 23.10.2012. godine, usvojio Prijedlog zakona o izmjenama i dopunama Zakona o međunarodnoj pravnoj pomoći u krivičnim stvarima u prvom čitanju. Riječ dajem predsjedavajućem Ustavnopravne komisije Krstanu Simiću.
/nije uključen mikrofon/
Nema potrebe. Riječ dajem predlagaču zakona. Ima li potrebe? Izvolite.
Možda ima pošto je vezan za ova naredna 4 ugovora o izručenju.
Dobro, izvolite.
Ja sam Nikola Sladoje, pomoćnik ministra pravde, zadužen za oblast pružanja međunarodne pravne pomoći. Zakon o međunarodnoj pravnoj pomoći je donesen 2009. godine i poboljšao odredbe Zakona o krivičnom postupku. Znači, poslije 2 godine funkcionisanja pristupilo se njegovim izmjenama u pravilu bez nekih većih intervencija, ali da se otklone neke nejasnoće u zakonu. Kad kažem samo da Ministarstvo pravde godišnje primi 15.000 predmeta međunarodne pravne pomoći, možete shvatiti značaj ovog zakona. Znači isto toliko se predmeta neće riješiti ako se ova pomoć ne pruži ili ne pruži na adekvatan način. Ja, ovdje imamo mnogo problema tako da smo ovaj zakon mimo nekih ključnih izmjena unijeli, odnosno tačno prepisali određena pravila iz evropskih konvencija, posebno iz tog drugog dodatnog Protokola o pravnoj pomoći koji reguliše ukupnu pravnu pomoć. Ali ovdje sam izašao da kažem da je juče ministar pravde, gospodin Čolak potpisao ugovor o izručenju sopstvenih državljana sa Crnom Gorom, što se takođe tiče ovog zakona. Kad smo radili na poboljšanju teksta mi nismo tada imali u vidu da će se izručivati domaći državljani, ali ovo je jedini zakon koji u svom članu 1. kaže – Ovaj zakon se primjenjuje ukoliko nije drugačije uređeno međunarodnim ugovorom. Znači, zakon bi se mogao primjenjivati i na domaće državljane bez nekih intervencija, ali napravit će smetnju i zabunu kod sudova, tako da vidim već je Predstavnički dom dao određene amandmane u dijelu preciziranja postupka izručenja domaćih državljana. 10 Suština će biti da se kaže da se postupak za izručenje domaćih državljana primjenjuje, odnosno primjenjuje se isti postupak kao na izručenje stranca. Vjerovatno će u tom dijelu biti određenih amandmana koji ne utiču na sadržaj teksta zakona, ne utiču na rješenja, ali samo preciziraju određene norme kako bi sudovi lakše postupali po ovom zakonu.
Dobro, hvala.
Ovo je informacija vezana i za zaključenje ova četiri ugovora o izručenju koja će ići u pravilu uz ista obrazloženja. Prvi put se izručuju domaći državljani.
Hvala lijepo. Otvaram raspravu. Da li se ko javlja za riječ? Pošto se niko ne javlja za riječ, molim vas da se pokrene procedura glasanja. Konstatujem da je za glasovalo 12, protiv niko, suzdržana 2. Iz Federacije 9 za, iz RS-a 3, postoji opća većina, entitetska većina. Prijedlog zakona o izmjenama i dopunama Zakona o međunarodnoj pravnoj pomoći u krivičnim stvarima usvojen je u prvom čitanju. Prelazimo na tačku šest, Ad. 6. Izvještaj komisije Kolegija o nastojanju za postizanje suglasnosti o Prijedlogu zaključka Hasana Bećirovića povodom razmatranja Informacije o stanju javne zaduženosti BiH na dan 31.12.2011. godine Na 21. sjednici Doma naroda, održanoj 22.10.2012. godine, razmatrali smo prijedlog zaključka delegata Hasana Bećirovića povodom razmatranja Informacije o stanju javne zaduženosti BiH na dan 31.12.2011. godine. Prilikom glasanja navedeni prijedlog zaključka nije dobio potrebnu entitetsku većinu pa je uslijedilo usaglašavanje u Kolegiju Doma kao Komisiji. Dobili ste izvještaj komisije Kolegija Doma naroda. Članovi Kolegija Doma naroda kao komisija nisu postigli suglasnost u prijedlogu zaključka. U skladu sa članom 73. stav 4. Poslovnika Doma naroda, glasamo o prijedlogu zaključka delegata Hasana Bećirovića povodom razmatranja Informacije o stanju javne zaduženosti na dan 31.12.2011. godine. Odluke se donose većinom glasova onih koji su prisutni, koji glasaju, pod uslovom da glasaju protiv, ne smiju suzdržavati 2/3 ili više glasova delegata izabranih iz svakog entiteta. Molim da se pokrene procedura glasanja. Od 14 – za je bilo 9, protiv 5. Postoji opća, ne postoji entitetska većina. 11 Konstatujem da zaključak delegata Hasana Bećirovića povodom razmatranja Informacije o stanju javne zaduženosti BiH nije usvojen. Prelazimo na tačku sedam, Ad. 7. Godišnji izvještaj o prometu strateških roba za 2008., 2009. i 2010. godinu, materijal Ministarstva vanjske trgovine i ekonomskih odnosa BiH
/nije uključen mikrofon/
Nema potrebe. Podnosiocu izvještaja. ____________(?) [[nije uključen mikrofon]] Nema isto potrebe. Otvaram raspravu. Da li se ko javlja za riječ? Niko se ne javlja za riječ. 12 Glasamo o zaključcima Komisije. Molim vas da se pokrene procedura glasanja. Konstatujem da je za glasalo 14, protiv niko, suzdržan niko. Postoji opća i entitetska većina. Zaključci Komisije za vanjsku i trgovinsku politiku, carine, saobraćaj i komunikacije Doma naroda su usvojeni. Prelazimo na osmu tačku dnevnog reda, Ad. 8. Izvještaj iz oblasti poljoprivrede za BiH za 2011. godinu, materijal Vijeća ministara BiH
Vrlo kratko.
Izvolite.
/nije uključen mikrofon/
Mikrofon, molim Vas samo. /kratko prekinut snimak/
Kolega Košarac je o tome već govorio, postavlja se pitanje smisla uopšte naših zaključaka ukoliko nadležni organi ne reaguju na te zaključke. I ovi zaključci, ovih 4-5 zaključaka koje smo mi usvojili na Domu, razmatrajući ovaj izvještaj za 2010. godinu, praktično mi nemamo nikakve reakcije, a zaključci sadrže tako ozbiljne stvari da bi vjerovatno mnoga pitanja koja se postavljaju u 13 području poljoprivrede, prehrambene industrije i ruralnog razvoja već danas bila razriješena, da se je postupilo po ovim zaključcima. I ja bih zamolio, zaista, Kolegij da insistira kod nadležnih da se reaguje na naše zaključke koje donosimo, jer u suprotnom besmisleno je onda što radimo. Hvala lijepo.
Dobro, hvala lijepo. Da li se ko javlja za riječ? Ne javlja. Pristupamo, molim vas da se pokrene procedura glasanja. Glasamo o izvještaju. Konstatujem da je izvještaj dobio potrebnu većinu, za 13, protiv niko, suzdržan 1. Izvještaj iz oblasti poljoprivrede za BiH za 2011. godinu je usvojen. Sad glasamo o zaključcima. Molim da se ponovo pokrene procedura glasanja o zaključku komisije. Očito je da ćemo mi morati u ovim pauzama između dva zasijedanja više se pobrinuti oko zaključaka. Evo, konstatujem da je i ovaj zaključak dobio svih 14 glasova i da je usvojen. Prelazimo na devetu tačku dnevnog reda, Ad. 9. Imenovanje parlamentarnog vojnog povjerenika BiH (prijedlog Zajedničke komisije za odbranu i sigurnost BiH) Zajednička komisija za odbranu i sigurnost BiH na 16. sjednici, održanoj 11.10.2012. godine, nakon provedene cjelokupne procedure predviđene u članu 9. Zakona o parlamentarnom vojnom povjereniku, razmotrila dostavljene prijedloge kandidata za poziciju parlamentarnog vojnog povjerenika. Zajednička komisija predlaže Domu da imenuje gospodina Boška Šiljegovića za parlamentarnog vojnog povjerenika BiH. Predstavnički dom je na 35. sjednici, održanoj 23.10.2012. godine, imenovao Boška Šiljegovića za parlamentarnog vojnog povjerenika BiH. Otvaram raspravu. Da li se ko javlja za riječ? Staša Košaraca. Izvolite.
Hvala predsjedavajući. Ako može tri minute pauze.
Može. 14
Hvala.
Pauza tri minute. [[PAUZA]] Da li je pauza završena? Izvolite gospodine Staša, trebate li riječ?
Mi smo koristili pauzu samo da se usaglasimo, evo.
Dobro, hvala lijepo. Molim vas da se pokrene procedura glasanja, pošto više se niko nije javio za riječ. Konstatujem da je za, od 14 prisutnih – za bilo 13, protiv niko, suzdržan 1. Postoji opća većina, entitetska većina i konstatujem da smo imenovali Boška Šiljegovića za parlamentarnog vojnog povjerenika BiH. Čestitam. Prelazimo na 10. tačku dnevnog reda, Ad. 10. Prijedlog odluke o razrješenju Stipe Petričevića dužnosti člana Ureda za razmatranje žalbi BiH Gospodin Stipo Petričević je 20.09.2012. godine uputio dopis Parlamentarnoj skupštini BiH kojim podnosi neopozivu ostavku na mjesto člana Ureda za razmatranje žalbi BiH uz molbu da se donese odluka o prihvatanju ostavke i razrješenju dužnosti člana Ureda za razmatranje žalbi BiH. Predstavnički dom je na 35. sjednici, održanoj 23.10.2012. godine, usvojio odluku o razrješenju Stipe Petričevića dužnosti člana Ureda za razmatranje žalbi BiH. Otvaram raspravu. Da li se ko javlja za riječ? Ako se niko ne javlja pristupamo glasanju. Molim da se pokrene procedura glasanja. Konstatujem da je za, od 14 prisutnih – 13 za, 1 protiv. ____________(?) [[nije uključen mikrofon]]
/nije uključen mikrofon/
Hvala lijepo. Otvaram raspravu. Da li se ko javlja za riječ? Pošto se niko ne javlja za riječ glasamo o davanju saglasnosti za ratifikaciju sporazuma i konvencija iz tačke 11. do 24. uključujući i tačku 24. uz napomenu da pod tačkom 18. dajemo suglasnost za otkazivanje Konvencije o izdavanju krivaca sklopljene između Srbije i Švicarske i td. Molim da se pokrene procedura glasanja. Konstatujem da su sve ove tačke usvojene jednoglasno i da smo ratificirali konvencije osim ove 18. koju smo otkazali i da je 22. sjednica Doma naroda završena. Hvala lijepo. Sjednica završena u 11:00.